Liepājas valstspilsētas valodu jomas

Franču valodas olimpiādes (10.–12. klase) organizēšanas un norises KĀRTĪBA

2023. gada 28. septembrī Liepājā

Kārtība izdota saskaņā ar 2012.gada 5.jūnija Ministru kabineta Nr. 384 „Mācību priekšmetu olimpiāžu organizēšanas noteikumi” 8.punktu, projekta “Nacionāla un starptautiska mēroga pasākumu īstenošana izglītojamo talantu attīstībai” (vienošanās Nr.8.3.2.1.16/I/002) 2023.gada 25.augusta rīkojumu Nr. 25.1.-04/39 “Par mācību priekšmetu olimpiāžu organizēšanu un norisi 2023./2024. mācību gadā” un Liepājas pilsētas Izglītības pārvaldes 2023.gada 28.augusta rīkojuma Nr.260/02-02 „Par rīcības komisijas izveidi” 2.punktu.

# Vispārīgie jautājumi

* 1. Kārtība nosaka, kā Liepājas valstspilsētas valodu joma (turpmāk – Joma) organizē Liepājas valstspilsētas Franču valodas olimpiādi (turpmāk – olimpiāde), kurā skolēns demonstrē savus sasniegumus mācību priekšmeta apguvē.
  2. Olimpiāde tiek organizēta, lai veicinātu radošo un izziņas darbību un apzinātu talantīgus skolēnus, kuri spēj demonstrēt izcilību un konkurētspēju Liepājas valstspilsētas un valsts mērogā.

# Olimpiādes mērķi un uzdevumi

* 1. Padziļināt un paplašināt skolēnu zināšanas franču valodā, attīstīt viņu praktiskā darba iemaņas.
  2. Izzināt jaunos talantus franču valodā un atlasīt kandidātus dalībai Valsts olimpiādē.
  3. Rosināt skolēnus mērķtiecīgai profesijas izvēlei.

# Olimpiādes posmi un organizatoriskā struktūra

* 1. Olimpiādes dalībnieki ir 10.–12.klašu skolēni.
  2. Olimpiādes 1.posms – skolas Olimpiāde.
     1. Norises laiks: 10.–12. klasēm no 2023.gada 20.novembra līdz 24. novembrim.
     2. Norises vieta: Liepājas valstspilsētas skolās, kurās 10.-12.klasēs apgūst franču valodu.
     3. Par skolas Olimpiādes norisi un darbu labošanu atbildīgi skolu direktoru vietnieki izglītības jomā un Olimpiādes žūrijas komisija,
     4. Olimpiādes uzdevumi tiks nosūtīti skolām.
  3. Olimpiādes 2. posms – pilsētas posms.
     1. Norises laiks: 2024. gada 17. janvārī plkst.10.00, tiešsaistes režīmā, izmantojot olimpiādes tīmekļa vietni.
     2. Norises vieta: vieta tiks precizēta (skatīt darba plānā).
     3. Norises ilgums: 90 minūtes, olimpiādes uzdevumu izpildes laiku kontrolē e- vides sistēma.
     4. Organizē Liepājas pilsētas Izglītības pārvaldes izveidota un apstiprināta rīcības komisija,
     5. Uzdevumus un vērtēšanas kritērijus izstrādā valsts olimpiādes rīcības komisija,
     6. Uzdevumu saturs: gramatisko zināšanu pārbaude ;
     7. Olimpiādes darbus vērtē pa klašu grupām: 10.-12.klase (valodu mācās no 1.klases); 10.-12.klase (valodu mācās no 5.klases); 10.-12.klase (valodu mācās no 10.klases).
  4. Olimpiādes 3. posms – valsts olimpiāde
     1. Norises laiks: 2023. gada 19. marts.
     2. Norises vieta: Rīga.
     3. Olimpiādes saturs - sarunvalodas prasmju pārbaude.

# Olimpiādes darbu vērtēšana un uzvarētāju apbalvošana

* 1. Pie olimpiādes dalībniekiem tās laikā nedrīkst atrasties mobilie saziņas līdzekļi. Šī nosacījuma neievērošana var būt iemesls skolēna diskvalifikācijai.
  2. Nopietnu tehnisku problēmu, piemēram, ilgstošu elektropadeves vai interneta pieslēguma traucējumu gadījumā olimpiādes vadītājs par to ziņo novada atbildīgajam, kas, izvērtējot situāciju, sazinās ar olimpiādes organizētājiem un vienojas par operatīvu problēmas risinājumu. Problēmu piesaka tikai novada atbildīgā persona.
  3. Olimpiādes rīcības un žūrijas komisija novada un valsts olimpiāžu posmos ir tiesīga anulēt dalībnieku rezultātus, ja netiek ievērots akadēmiskais godīgums un darbs nav veikts patstāvīgi.
  4. Otrā posma dalībnieku uzrādītos rezultātus analizē franču valodas valsts olimpiādes rīcības komisija, kas nosaka valsts olimpiādes trešā posma dalībnieku kopskaitu un informē novada, valstspilsētas vai novadu apvienības atbildīgos par to, kuri izglītojamie uzaicināti piedalīties valsts olimpiādes trešajā posmā. Uzaicināto izglītojamo saraksts tiek publicēts olimpiādes tīmekļa vietnē <http://edu.lu.lv> .
  5. Olimpiādes darbus franču valodas valsts olimpiādes rīcības komisija vērtē saskaņā ar izstrādātajiem kritērijiem.
  6. Pēc Olimpiādes darbu izvērtēšanas žūrijas komisija aizpilda protokolu, kuru paraksta olimpiādes žūrijas komisijas vadītājs un komisijas locekļi.
  7. Katrs novada, valstspilsētas vai novadu apvienības olimpiādes atbildīgais no centra saņem tikai sava novada vai valstspilsētas otrā posma olimpiādes dalībnieku rezultātus
  8. Olimpiādes rezultāti ir neapstrīdami.
  9. Olimpiādē piešķir pirmo, otro un trešo vietu un Atzinības rakstus, pamatojoties uz olimpiādes rezultātiem (1. pakāpi piešķir, ja darbs izpildīts atbilstoši kritērijiem virs 80%).

Kārtību sagatavoja franču valodas metodiķe Jolanta Atmata